**Vuoden 2004 Ateenan kesäolympialaisten jousiammuntakilpailut** käytiin 15.–21. elokuuta. Jousiammunta oli mukana olympialaisten ohjelmassa 13. kerran. Kilpailuareenana toimi ensimmäisiä nykyaikaisia, vuoden 1896 kesäolympialaisia isännöinyt Panathinaikon stadion.

128 kilpailijaa 43 maasta kilpailivat mitaleista neljässä eri lajissa, miesten sekä naisten yksilö- ja joukkuekilpailussa. Olympialaisten paras jousiammuntamaa oli Etelä-Korea kolmella kultamitalillaan. Italia saavutti yhden olympiakullan.
Kisoissa rikottiin neljä olympiaennätystä ja useita muita maailmanennätyksiä huolimatta alkukierroksien huonoista sääolosuhteista.

Karsinta olympialaisiin
-----------------------

Kansallisilla olympiakomiteoilla oli neljä eri tapaa saada jousiampujiaan olympialaisiin. Isäntämaa Kreikalle oli automaattisesti varattu kolme kiintiöpaikkaa kummallekin sukupuolelle. Vuoden 2003 World Target Competitionin kahdeksan parasta maata (ei Kreikka) saivat kaikki kolme paikkaa, ja 19 joukkueiden ampujien jälkeen parhaiten sijoittunutta saivat myös kisalipun. Viisitoista jäljellä olleista 18 lipusta jaettiin tasaisesti maanosittain näiden mestaruuskilpailuissa menestyneille. Loput kolme paikkaa annettiin Tripartite-toimikunnan jaettavaksi. 64 miestä ja 64 naista kilpailivat olympialaisissa, ja yksi olympiakomitea sai lähettää enintään kolme jousiampujaa sukupuolta kohden.

Kilpailusäännöt
---------------

Kaikissa lajeissa ampuja oli taulusta 70 metrin etäisyydellä. Taulun läpimitta oli 122 senttimetriä, ja se koostui sisäkkäisistä ympyröistä. Ampujat saivat pisteitä sen mukaan, kuinka keskelle he taulua osuivat: keskelle osumisesta sai kymmenen pistettä, ja uloimpaan ympyrään osuminen yhden pisteen.

Sijoituskierroksilla jousiampujilla oli ammuttavinaan 12 kuuden nuolen sarjaa. Sijoituskierroksen tulos määräsi otteluparit pudotuskierroksille, joista ensimmäisellä parhaiten sijoittunut kohtasi huonoimmin sijoittuneen, toiseksi paras toiseksi huonoimman ja niin edelleen. Ensimmäiset kolme pudotuskierrosta käytiin kuudella kolmen nuolen sarjalla. Tämän jälkeen 64 kilpailijasta oli jäljellä enää kahdeksan. Kolme viimeistä kierrosta (neljännesvälierät, välierät ja mitaliottelut) käytiin neljällä kolmen nuolen sarjalla.

Joukkuekilpailuihin osallistui miehissä 13 ja naisissa 15 maata. Joukkueet koostuivat yksilökilpailun kolmesta ampujasta, joiden tulokset yksilökilpailun sijoituskierrokselta laskettiin yhteen. Jokainen pudotuskierros koostui joukkueen ampumista 27 nuolesta, yhdeksästä nuolesta ampujaa kohden.

Osallistujat
------------

Alla on lista olympialaisten jousiammuntakilpailuihin osallistuneista 43 kansakunnasta (urheilijoiden määrä sulkeissa).


|  |  |  |  |
| --- | --- | --- | --- |
| 
* Australia (6)
* Valko-Venäjä (2)
* Bhutan (2)
* Bulgaria (1)
* Kanada (2)
* Kiina (5)
* Kiinan Taipei (6)
* Kuuba (1)
* Tanska (1)
* Egypti (4)
* El Salvador (1)

 | 
* Fidži (1)
* Suomi (1)
* Ranska (6)
* Georgia (2)
* Saksa (4)
* Yhdistynyt kuningaskunta (4)
* Kreikka (6)
* Intia (6)
* Indonesia (2)
* Italia (4)
* Japani (6)

 | 
* Kazakstan (3)
* Etelä-Korea (6)
* Laos (1)
* Luxemburg (1)
* Malesia (1)
* Mauritius (1)
* Meksiko (3)
* Myanmar (1)
* Alankomaat (3)
* Uusi-Seelanti (1)
* Filippiinit (1)

 | 
* Puola (4)
* Venäjä (5)
* Etelä-Afrikka (1)
* Espanja (2)
* Ruotsi (3)
* Tadžikistan (1)
* Tonga (1)
* Turkki (4)
* Ukraina (6)
* Yhdysvallat (6)

 |

Tulokset
--------

### Yksilökilpailu, miehet

| Sijoitus | Urheilija | Maa |
| --- | --- | --- |
| 1. | **Marco Galiazzo** |  Italia |
| 2. | **Hiroshi Yamamoto** |  Japani |
| 3. | **Tim Cuddihy** |  Australia |
| 4. | Laurence Godfrey |  Yhdistynyt kuningaskunta |
| 5. | Park Kyung-mo |  Etelä-Korea |
| 6. | Im Dong-hyun |  Etelä-Korea |
| 7. | Chen Szu-Yuan |  Kiinan Taipei |
| 8. | Vic Wunderle |  Yhdysvallat |

### Joukkuekilpailu, miehet

| Sijoitus | Urheilija | Maa |
| --- | --- | --- |
| 1. | **Im Dong-hyunJang Yong-hoPark Kyung-mo** |  Etelä-Korea |
| 2. | **Chen Szu-YuanLiu Ming-HuangWang Cheng-Pang** |  Kiinan Taipei |
| 3. | **Dmytro HrachovViktor RubanOleksandr Serdyuk** |  Ukraina |
| 4. | Butch JohnsonVic WunderleJohn Hagera |  Yhdysvallat |
| 5. | Wietse van AltenPieter CustersRon van der Hoff |  Alankomaat |
| 6. | Tim CuddihySimon FairweatherDavid Barnes |  Australia |
| 7. | Marco GaliazzoIlario di BuoMichele FPlassilli |  Italia |
| 8. | Hiroshi YamamotoYuji HamanoTakaharu Furukawa |  Japani |

### Yksilökilpailu, naiset

Otteluita käynnissä naisten 64 parhaan kierroksella, kilpailupaikkana muinainen Panathinaikon stadion

| Sijoitus | Urheilija | Maa |
| --- | --- | --- |
| 1. | **Park Sung-hyun** |  Etelä-Korea |
| 2. | **Lee Sung-jin** |  Etelä-Korea |
| 3. | **Alison Williamson** |  Yhdistynyt kuningaskunta |
| 4. | Yuan Shu-Chi |  Kiinan Taipei |
| 5. | Yun Mi-jin |  Etelä-Korea |
| 6. | Wu Hui-Ju |  Kiinan Taipei |
| 7. | Evangelia Psarra |  Kreikka |
| 8. | He Ying |  Kiina |

### Joukkuekilpailu, naiset

| Sijoitus | Urheilija | Maa |
| --- | --- | --- |
| 1. | **Lee Sung-jinPark Sung-hyunYun Mi-jin** |  Etelä-Korea |
| 2. | **He YingZhang JuanjuanLin Sang** |  Kiina |
| 3. | **Chen Li-JuWu Hui-JuYuan Shu-Chi** |  Kiinan Taipei |
| 4. | Alexandra FouaceBéPlassère SchuhAurore Trayan |  Ranska |
| 5. | Evangelia PsarraElpida RomantziFotini Vavatsi |  Kreikka |
| 6. | Nataliya BurdeynaTetyana BerezhnaKateryna Palekha |  Ukraina |
| 7. | Cornelia PfohlAnja HitzlerWiebke Nulle |  Saksa |
| 8. | Dola BanerjeeSumangala SharmaReena Kumari |  Intia |

Mitalitaulukko
--------------

|  |  |  |  |  |  |
| --- | --- | --- | --- | --- | --- |
| **Sija** | **Maa** | **Kultaa** | **Hopeaa** | **Pronssia** | **Yhteensä** |
| 1 |  Etelä-Korea | 3 | 1 | 0 | **4** |
| 2 |  Italia | 1 | 0 | 0 | **1** |
| 3 |  Kiinan Taipei | 0 | 1 | 1 | **2** |
| 4. |  Japani | 0 | 1 | 0 | **1** |
|  Kiina | 0 | 1 | 0 | **1** |
| 6. |  Australia | 0 | 0 | 1 | **1** |
|  Ukraina | 0 | 0 | 1 | **1** |
|  Yhdistynyt kuningaskunta | 0 | 0 | 1 | **1** |
| **Mitaleita yhteensä:** | **4** | **4** | **4** | **12** |

JousiammuntaJousiammunta olympialaisissa
1896 •
1900 •
1904 •
1908 •
1912 •
1920 •
1924–1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
*2024*



|  |
| --- |
| **2004 kesäolympialaisten kilpailutapahtumat** |
| Ammunta | Baseball | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Softball | Soutu | Sulkapallo | Taitouinti | Taekwondo | Tennis | Triathlon | Uimahypyt | Uinti | Vesipallo | Voimistelu | Yleisurheilu |